Супакой… Калі глядзіш на храмы і манастыры, то першая асацыяцыя, якая ўзнікае з Божымі дамамі, – гэта супакой. І сапраўды, што ў першую чаргу храм можа даць стомленым і знерваваным людзям, як не супакой? Калі чалавек адчувае супакой, ён можа спыніць час і зазірнуць у сваю душу, па-іншаму паглядзець на сваё жыццё і свае ўчынкі. Штосьці дараваць сабе і іншым. Прыйсці дамоў і не думаць хоць гадзіну пра праблемы заўтрашняга дня.